Diari Oficial de la Generalitat Valenciana


Sumari del DOGV 5002, del 10-05-2005 (2005/4229)

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol Addicional pel qual es determinen les aportacions econòmiques de les parts i s'incorporen els projectes seleccionats, en ambdós casos amb referència a l'exercici 2004, com a annex al Conveni sobre pròrroga del Conveni-Programa per al desenvolupament de prestacions bàsiques de Servicis Socials de Corporacions Locals, subscrit entre el Ministeri de Treball i Seguretat Social i la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4229


Data del document
:   19-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central
    * servei social

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol Addicional pel qual es determinen les aportacions econòmiques de les parts i s'incorporen els projectes seleccionats, en ambdós casos amb referència a l'exercici 2004, com a annex al Conveni sobre pròrroga del Conveni-Programa per al desenvolupament de prestacions bàsiques de Servicis Socials de Corporacions Locals, subscrit entre el Ministeri de Treball i Seguretat Social i la Generalitat Valenciana. [2005/X4229]
  
Subscrit, després de la tramitació prèvia reglamentària, entre el Ministeri de Treball i Afers Socials i la Conselleria de Benestar Social de la Generalitat Valenciana, el 23 de desembre de 2004, un Protocol Addicional pel qual es determinen les aportacions econòmiques de les parts i s'incorporen els projectes seleccionats, en ambdós casos amb referència a l'exercici 2004, com a annex al Conveni sobre pròrroga del Conveni-Programa per al desenvolupament de prestacions bàsiques de Servicis Socials de Corporacions Locals, subscrit entre el Ministeri de Treball i Seguretat Social i la Generalitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0185/2005, i que figura com a annex d'esta resolució.
  
València, 19 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
PROTOCOL ADDICIONAL PEL QUAL ES DETERMINEN LES APORTACIONS ECONÒMIQUES DE LES PARTS I S'INCORPOREN ELS PROJECTES SELECCIONATS, EN AMBDÓS CASOS AMB REFERÈNCIA A L'EXERCICI 2004, COM A ANNEX AL CONVENI SOBRE PRÒRROGA DEL CONVENI-PROGRAMA PER AL DESENVOLUPAMENT DE PRESTACIONS BÀSIQUES DE SERVICIS SOCIALS DE CORPORACIONS LOCALS, SUBSCRIT ENTRE EL MINISTERI DE TREBALL I SEGURETAT SOCIAL I LA GENERALITAT VALENCIANA.
  
Madrid, 23 de desembre de 2004
  
Reunits:
  
D'una part, l'Excel·lentíssim Ministre de Treball i Assumptes Socials, Senyor Jesús Caldera Sánchez-Capitán, nomenat per Reial Decret 558/2004, de 17 d'abril (Boletín Oficial del Estado núm. 94, de 18 d'abril), en nom i representació de l'administració general de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, de 14 de gener), sobre competència per a realitzar convenis de col·laboració amb les comunitats autònomes.
  
I, d'una altra part, l'Honorable consellera de Benestar Social de la Generalitat Valenciana, Sra. Alicia de Miguel García, nomenada per Decret 6/2003, de 21 de juny, del President de la Generalitat Valenciana, en nom i representació de la Generalitat Valenciana (DOGV número 4528, bis de 23 de juny del 2003), autoritzada per a este acte per acord del Govern Valencià de data 17 de desembre de 2004.
  
Ambdós parts es reconeixen mútua capacitat per a obligar-se i convindre i,
  
Manifesten:
  
Que el Ministeri de Treball i Seguretat Social i la Generalitat Valenciana van subscriure, el 5 de maig de 1988, un conveni-programa per al desenvolupament de prestacions bàsiques de Servicis Socials de Corporacions Locals.
  
Que, creat per Reial Decret 727/1988, d'11 de juliol, de Reestructuració de Departaments Ministerials, este departament va assumir les competències que fins eixe moment detentava el Ministeri de Treball i Seguretat Social en matèria d'acció social i servicis socials, substituint per tant a este últim com a part en el Conveni referit, el qual va ser objecte de pròrroga per als exercicis successius de 1989 i 1990.
  
Que el Ministeri de Treball i Assumptes Socials es crea en virtut del Reial Decret 758/1996, de 5 de maig, de Reestructuració de Departaments Ministerials, i se li assigna, en este, les competències que fins llavors tenia atribuïdes l'extint Ministeri d'Assumptes Socials en matèria d'acció social i servicis socials, substituint, per tant, a este últim com a part en el Conveni esmentat.
  
Que l'estructura orgànica bàsica del Departament ha sigut establida per Reial Decret 562/2004, de 19 d'abril.
  
Que, precisament, el Conveni subscrit pel Ministeri d'Assumptes Socials i la Generalitat Valenciana sobre pròrroga per a 1990 del Conveni de 5 de maig de 1988 a què es fa referència, establia en la seua clàusula tercera la pròrroga automàtica d'aquell per a exercicis econòmics successius, si no hi ha denúncia expressa d'alguna de les parts.
  
Que, no obstant això, d'eixa pròrroga automàtica s'exclouen les quantitats en què es xifren, per a cada exercici pressupostari, les aportacions econòmiques que les parts signatàries realitzen per al finançament dels projectes inclosos en la programació anual prevista en el Conveni, i hauran de ser objecte estes aportacions d'actualització cada anys, a fi d'ajustar-les a les previsions pressupostàries que s'establisquen.
  
Que, d'acord amb les comunitats autònomes en la Conferència Sectorial d'Assumptes Socials, el Govern, per Acord de Consell de Ministres de 16 de juliol del 2004 (Boletín Oficial del Estado núm. 195, de 13 d'agost), va aprovar els criteris objectius de distribució entre comunitats autònomes del crèdit pressupostari 87.72.584C.080.02, per al desenvolupament de prestacions bàsiques de Servicis Socials de Corporacions Locals.
  
Que havent-se efectuat, segons el procediment previst en el Conveni abans citat, la determinació de les aportacions econòmiques de les parts corresponents a l'any 2004, correspon instrumentar-la a través del present Protocol Addicional, junt amb la selecció de projectes sobre prestacions bàsiques de Servicis Socials realitzada per la Generalitat Valenciana i aprovada així mateix, a efectes de finançament conjunt, d'acord amb el procediment i la forma previstos en el conveni-programa.
  
Per tot allò que s'ha manifestat, i en virtut del que establix l'article 6 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, ambdós parts ACORDEN subscriure el present «Protocol Addicional» al Conveni de Cooperació subscrit amb data 5 de maig de 1988, prorrogat pels de 4 maig de 1989 i 5 de novembre de 1990, el qual es regirà per les següents,
  
Clàusules
  
Primera
  
La incorporació ?com a annex al conveni-programa citat en el primer paràgraf del manifest, i perquè en formen part integrant - dels projectes presentats per les entitats locals de l'àmbit territorial de la Generalitat Valenciana, i que queden relacionats en l'annex del present Protocol Addicional.
  
Segona
  
La dotació econòmica corresponent a la Generalitat Valenciana per a l'execució del conveni-programa dins de l'exercici econòmic de 2004, a càrrec de l'aplicació econòmica 58.88.568.67.6, T-0228 €Servicis Socials Generals- del Pressupost de 2004, és de catorze milions cent seixanta-cinc mil cinc-cents trenta-huit euros amb noranta-quatre cèntims (03.431.998,94€). L'import total es distribuirà de la forma següent entre les administracions públiques concertants:
  
- Corporacions Locals 10.069.363,48
  
- Comunitat Autònoma 29.517.317,94
  
- Ministeri de Treball i Assumptes Socials. 9.037.365,22
  
TOTAL .... 81.810.205,64 €
  
Tercera
  
En la mesura que es puga, ambdós administracions públiques faran extensius els projectes inclosos en este Protocol Addicional a anys successius, en els termes establits sobre això en la clàusula novena de l'esmentat conveni-programa de 5 de maig de 1988 i en la clàusula tercera del Conveni per a la seua pròrroga, de 5 de novembre de 1990.
  
I, en prova de conformitat, subscriuen el present Protocol Addicional, en dos exemplars, al lloc i en la data indicats en este document.
  
El ministre de Treball i Assumptes Socials,
  
Secretària d'Estat de Servicis Socials,
  
Famílies i Discapacitat
  
(p.d., Orde Comunicada d'11 d'octubre de 2004)
  
AMPARO VALCARCE GARCÍA
  
La consellera de Benestar Social,
  
ALICIA DE MIGUEL GARCÍA